Uue-Harmi mõis

Uue-Harmi mõis (saksa keeles Neu-Harm) oli rüütlimõis Kose kihelkonnas Harjumaal (vaadatud 28.10.2015). Nüüdisajal jääb mõis Harju maakonda Kose valda.

Mõis asutati 1646. aastal, kui see eraldati Vana-Harmi mõisast.

Mõisa klassitsistlik peahoone ehitati 1809. aastal, kui mõis kuulus Peter Otto Zoege von Manteuffelile.

1882. aastal sai mõisa omanikuks Pauline von Maydell. 1885. aastal sai mõisa omanikuks Elisabeth von Hippius. 1911. sai mõisa omanikuks varem Vana-Harmi mõisa omandanud Natalie von Hoyningen-Huene, kellelt mõis 1919. aastal ka võõrandati. Seejärel kolis mõisahoonesse kool.

1932. aastal ehitati peahoone Harmi kooli tarbeks tundmatuseni ümber - kaheksatahulised tornid lammutati, mõisa peahoone keldrit ja osaliselt otsaseina kasutades püstitati uus koolimaja ning hoonele tehti laia vintskapiga viilkatus. 20. sajandi teisel poolel lisati parempoolsele otsale kooli tarbeks väike tiibehitis. Ümberehitatud hoones tegutses Harmi Põhikool kuni 2017. aastani, mil kool tegevuse lõpetas.Pisike Harmi kool liidetakse Kose gümnaasiumiga. Harju Elu, 13. aprill 2017.

Vaata ka
Vana-Harmi mõis

Viited

Välislingid

Kategooria:Harjumaa mõisad
Kategooria:Kose kihelkonna mõisad
Kategooria:Kose vald
Kategooria:Zoege von Manteuffelite mõisad
Kategooria:Hoyningen-Huenede mõisad
Kategooria:Lodede mõisad